**Ādažu novada domes**

**iepirkuma**

**„Atkārtots iepirkums - Ādažu centra publiskā atpūtas parka labiekārtošanas III kārta”**

**(ID.Nr.ĀND2014/**64**)**

iepirkuma komisijas sēdes

# **PROTOKOLS Nr.05-30-2014/64-7**

|  |  |
| --- | --- |
| Ādažos | **2014. gada 8.jūlijā** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas locekļi: | Artis BrūversRita OzoliņaAdrija KeišaUģis DambisHalfors KrastsMareks Joniškāns |

**Komisijas izveides pamats:**

Ādažu novada domes 2013. gada 24.septembra lēmums Nr. 215.

**Darba kārtībā:**

Saņemto piedāvājumu izvērtēšana iepirkumā „Atkārtots iepirkums - Ādažu centra publiskā atpūtas parka labiekārtošanas III kārta” (ID.Nr.: ĀND 2014/64).

**Darba gaita:**

1. A.Brūvers atgādina par to, ka 27.maijā tika atvērti piedāvājumi iepirkumā un tika konstatēts, ka piedāvājumā piedalījies viens pretendents (SIA „Rīgas Remonts”) un tā piedāvātās cenas:

|  |  |  |  |
| --- | --- | --- | --- |
|  | Pretendents | Piedāvātā cena 1.daļā EUR bez PVN | Piedāvātā cena 2.daļāEUR bez PVN |
| 1. | SIA „Rīgas Remonts” | 78 134,99 | 12949,93 |

1. A.Brūvers atgādina, ka 30.maija sēdē tika izvērtēti SIA „Rīgas Remonts” piedāvājumi abās iepirkuma daļās un konstatēts, ka tie ir noformēti atbilstoši, pretendentam ir nolikuma prasībām atbilstoša kvalifikācija, tehniskie piedāvājumi atbilst pasūtītāja vajadzībām un finanšu piedāvājumā darbu apjomi atbilst nolikuma prasībām.
2. A.Brūvers atgādina, ka 30.maija sēdē Komisija lēma arī uzdot ekspertiem - G. Dundurei (Attīstības un investīciju daļa) un M. Arnavam (Saimniecības un infrastruktūras daļa) - pārbaudīt būvniecības tāmes un tajā iespējamās aritmētiskās kļūdas un rezultātā Komisija veica aritmētisko kļūdu labojumu pretendenta finanšu piedāvājumos abās daļās:

|  |  |  |  |
| --- | --- | --- | --- |
|  | Pretendents | Piedāvātā cena 1.daļā EUR bez PVN | Piedāvātā cena 2.daļāEUR bez PVN |
| 1. | SIA „Rīgas Remonts” | 81224.07 | 10654,58 |

1. R.Ozoliņa atgādina, ka 27.jūnija sēdē Komisija pārbaudīja ziņas par SIA „Rīgas Remonts” publiskās datu bāzēs, lai konstatētu, vai uz to nav attiecināmi Publisko iepirkumu likuma 8.² panta piektajā daļā noteiktie izslēgšanas nosacījumi. Komisija konstatēja, ka pretendentam ir fiksēts VID administrēto nodokļu parāds, kas kopsummā pārsniedz 150 eiro un lēma pieprasīt SIA „Rīgas Remonts” iesniegt informāciju, kas apliecina, ka Publisko iepirkumu likuma 8.² panta piektajā daļā noteiktie izslēgšanas nosacījumi.
2. R.Ozoliņa ziņo, ka SIA „Rīgas Remonts” ir izsniedzis VID izziņu, kas apliecina, ka pretendentam nav parādu, kas kopsummā pārsniegtu 150 eiro.
3. R.Ozoliņa ziņo, ka ir saņemta atbilde no Attīstības un investīciju daļas par finanšu līdzekļu pietiekamību attiecīgā iepirkuma līguma slēgšanai un finanšu saistību uzņemšanai.
4. Komisija lemj par līguma slēgšanas tiesību piešķiršanu.

**Komisija vienbalsīgi nolemj:**

1. **Piešķirt līguma slēgšanas tiesības iepirkuma „Atkārtots iepirkums - Ādažu centra publiskā atpūtas parka labiekārtošanas III kārta” (ID.Nr.: ĀND 2014/64) 1. un 2.daļā SIA „Rīgas Remonts” (81224.07 eiro bez PVN iepirkuma 1.daļā, 10654,58 eiro bez PVN iepirkuma 2.daļā), kuras piedāvājums ir ticis atzīts par atbilstošu visos piedāvājumu vērtēšanas posmos un ir ticis novērtēts kā saimnieciski visizdevīgākais.**
2. **Uzdot M.Dadzei saskaņot līguma projektu ar visām pusēm;**
3. **R.Ozoliņai publicēt informāciju par pieņemto lēmumu IUB un ĀND mājaslapās.**

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

VID izziņa, publikāciju izdrukas no ĀND un IUB mājaslapām.

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ A.Brūvers

 \_\_\_\_\_\_\_\_\_\_\_\_\_\_\_\_\_\_\_\_\_ R.Ozoliņa

 \_\_\_\_\_\_\_\_\_\_\_\_\_\_\_\_\_\_\_\_\_ A. Keiša

 \_\_\_\_\_\_\_\_\_\_\_\_\_\_\_\_\_\_\_\_\_\_ U.Dambis

 \_\_\_\_\_\_\_\_\_\_\_\_\_\_\_\_\_\_\_\_\_ H.Krasts

 \_\_\_\_\_\_\_\_\_\_\_\_\_\_\_\_\_\_\_\_\_ M.Joniškāns